Жан-Пјер Соваж

Жан-Пјер Соваж (); (, ) – француски хемичар кој работи на полето на координациони соединенија на Стразбуршкиот универзитет.  Неговиот придонес е особено битен во развојот на молекуларните машини. Во 2016 година ја добил Нобеловата награда за хемија заедно со Фрејзер Стодарт и Бернард Феринга за „дизајн и синтеза на молекуларни машини“The Nobel Prize in Chemistry 2016 на официјалното мрежно место на Нобеловата награда.

Животопис
Соваж е роден во Париз на 21 октомври 1944 година.

Образование
Докторат добил на Универзитетот Луј Пастер под менторство на Жан-Мари Лен (добитник на Нобеловата награда хемија во 1987 година). За време на подготовката на докторската дисертација, дал свој придонес на првите синтези на криптандски лиганди.

Кариера
После постдокторските истражувања со Малколм Грин, тој се вратил во Стразбур каде сега е професор емеритус.

Тој е креативен научник кој работел на повеќе полиња како електрохемиска редукција на јаглеродниот диоксид и модели на реактивни центри за фотосинтеза . Голем дел од неговата работа се однесува на молекуларната топологија, особено  механичко сврзани молекулски архитектури.  Тој ги опишал синтезите на катенаните и молекуларните јазли врз основа на координационите соединенија .

Награди и почести
За дописен член на Француската академија на науките  е избран на 26 март 1990 година, а за член на 24 ноември 1997 година. 
Во 2016 година ја добил Нобеловата награда за хемија.

Наводи

Категорија:Француски хемичар
Категорија:Француски нобеловци
Категорија:Добитници на Нобеловата награда за хемија
Категорија:Нанотехнолози
Категорија:Членови на Француската академија на науките
Категорија:Витези на Легијата на честа
Категорија:Странски членови на Руската академија на науките
Категорија:Апсолвенти на Стразбуршкиот универзитет